ଭୁବନେଶ୍ୱର/ବେଙ୍ଗାଲୁରୁ,ଅଗଷ୍ଟ ୩୧(ଲୋକାଲ ୱାୟାର): ଅପରାହ୍ନ ୩ରୁ ରାତି ୧୨ । ଖୋଳ, କୀର୍ତ୍ତନ, ଧୁମସା, ମାଦଲ୍ ର ତାଳେ ତାଳେ ଝୁମିଥିଲା ରଙ୍ଗବତୀ ଗୀତର ମଧୁର ମୂର୍ଚ୍ଛନା ।
ସମ୍ବଲପୁରୀ ଗୀତର ତାଳେ ତାଳେ ଝୁମିଥିଲେ ଦର୍ଶକ । କେହି କେହି ତ ପୂରା ପରିବାର ସଙ୍ଗେ ନୂଆଖାଇ, ନୂଆ ଜାମା ପ୍ୟାଣ୍ଟ ପିନ୍ଧି, ହାତରେ ହାତ ମିଶାଇ ନାଚିଥିଲେ ।
ଚାରିଆଡ଼େ କରୋନା ଆତଙ୍କ, ସଂକ୍ରମଣର ଭୟ, ଲକଡାଉନ୍ ର ତାଗିଦ୍ ସତ୍ତ୍ୱେ ନୂଆଖାଇ ଭେଟଘାଟର ଆସର କିନ୍ତୁ କମିନଥିଲା । ବରଂ ପୂର୍ବ ପରି ଜମିଥିଲା ।
ବେଙ୍ଗାଲୁରୁ ସ୍ଥିତ ଜୁହାର ପରିବାର ପକ୍ଷରୁ ଚଳିତ ବର୍ଷ ଭର୍ଚୁଆଲ୍ ନୂଆଁଖାଇ ଭେଟଘାଟ ପର୍ବ ଘରେ ଘରେ ଆଣି ଦେଇଥିଲା ଏମିତି ଆସର ।
ଚଳିତ ବର୍ଷ ଜୁହାର ପରିବାର ଏହାର ୨୧ ତମ ନୂଆଖାଇ ଭେଟଘାଟ୍ ଉତ୍ସବ ପାଳିତ କରିବାକୁ ସମସ୍ତ ପ୍ରକାର ପ୍ରସ୍ତୁତି ସାରି ଦେଇଥିବା ବେଳେ ଶେଷ ସମୟରେ କରୋନା ମାତ୍ ଦେଇଥିଲା ।
ତଥାପି କମିନଥିଲା ସେମାନଙ୍କ ଇଚ୍ଛା ଓ ଉତ୍ସାହ । ବହୁ ପ୍ରତିବନ୍ଧକ ସତ୍ତ୍ୱେ ବେଙ୍ଗାଲୁରୁ ସ୍ଥିତି ଜୁହାର ପରିବାର ଭର୍ଚୁଆଲି ଏକାଠି ହୋଇ ସମ୍ବଲପୁରୀ ଦିବସକୁ ଉତ୍ସାହର ସହ ମନାଇଥିଲେ ।
ଏ ବାବଦରେ ବେଙ୍ଗାଲୁରୁ ସ୍ଥିତ ଜୁହାର ପରିବାରର ବିଶ୍ୱଜିତ୍ ପ୍ରଧାନ କହନ୍ତି ପ୍ରତିବର୍ଷ ଆମେ ବେଙ୍ଗାଲୁରୁରେ ୬ରୁ ୭ ହଜାର ଲୋକଙ୍କ ଉପସ୍ଥିତିରେ ଭେଟଘାଟ୍ କାର୍ଯ୍ୟକ୍ରମକୁ ଆଗକୁ ନେଇଥାଉ ।
ଏବର୍ଷ ବି ସେମିତି ହିଁ ଯୋଜନା ଥିଲା । ମାତ୍ର କରୋନା ଯୋଗୁଁ ଶେଷରେ ସବୁକିଛି ବନ୍ଦ କରିବାକୁ ପଡ଼ିଲା । ହେଲେ ଆମେ ସବୁକିଛି ଭର୍ଚୁଆଲି କରିଥିଲୁ । ନାଚ, ଗୀତ, କମେଡି ସବୁକିଛି ଭର୍ଚୁଆଲି ହୋଇଥିଲା ।
ଏଥିରେ ଭାଗ ନେଇଥିବା କଳାକାରମାନଙ୍କୁ ଆମେ ପୁରସ୍କାର ସ୍ୱରୂପ ପ୍ରୋତ୍ସାହନ ରାଶି ମଧ୍ୟ ପ୍ରଦାନ କରିଥିଲୁ । ଚଳିତ ବର୍ଷ କାର୍ଯ୍ୟକ୍ରମରେ ୮୫ ଜଣ କଳାକାର ଭାଗ ନେଇଥିଲେ ।
ସେମାନଙ୍କ ଭିତରେ ୨୦ ଜଣ ଅର୍କେଷ୍ଟ୍ରାରୁ ହୋଇଥିବା ବେଳେ ୧୨ ଜଣ କବିତା ଆବୃତ୍ତି କରିଥିଲେ ଓ ୧୫ ଜଣ ବିଭିନ୍ନ ପ୍ରକାର ନୃତ୍ୟ କାର୍ଯ୍ୟକ୍ରମ ପରିବେଷଣ କରିଥିଲେ । ଦୁଇଜଣ ଷ୍ଟାଣ୍ଡଅଫ୍ କମେଡିଆନ୍ ମଧ୍ୟ ଏହି କାର୍ଯ୍ୟକ୍ରମରେ ଭାଗ ନେଇଥିଲେ ।
ବିଶ୍ୱଜିତ୍ କହିଛନ୍ତି, ଏ କାମ କରିବା ଆମ ପାଇଁ ବି ଏକ ଚ୍ୟାଲେଞ୍ଜ ଥିଲା । ହେଲେ ଆମେ ଏହି ଚ୍ୟାଲେଞ୍ଜକୁ ଗ୍ରହଣ କରି କାମ କରିଥିଲୁ ।
ଅନେକ କଳାକାରଙ୍କ ପାଖରେ ଭଲ ମୋବାଇଲ୍ ଓ ଇଣ୍ଟରନେଟ୍ କନେକ୍ସନ୍ ନଥିଲା । ଏଭଳି ସ୍ଥିତିରେ ଆମେ ତିନି ଜଣ ପ୍ରଫେସନାଲ୍ କ୍ୟାମେରାମ୍ୟାନଙ୍କୁ ଏହି କାମ କରିବାକୁ ନିଯୁକ୍ତ କରିଥିଲୁ ।
ଯେଉଁମାନେ କି କଳାକାରଙ୍କ ଘରକୁ ବା ସେମାନେ ଅଭ୍ୟାସ କରୁଥିବା ଜାଗାକୁ ଯାଇ ଭଲ ମାନର ଭିଡିଓ ପ୍ରସ୍ତୁତି କରିଥିଲୁ । ତାଛଡ଼ା ବିଭିନ୍ନ ଛୋଟ ବଡ଼ ଷ୍ଟୁଡିଓ ନିୟୋଜିତ କରାଯାଇ କଳାକାରମାନଙ୍କୁ ସେ ସବୁ ସ୍ଥାନକୁ ନିଆଯାଇ ତାଙ୍କ ଭିଡିଓ ପ୍ରସ୍ତୁତ କରାଯାଇଥିଲା ।
ନୂଆ ନୂଆ କଳାକାରଙ୍କୁ ସ୍ଥାନ ଦେବା, ସେମାନଙ୍କ ପ୍ରତିଭାକୁ ପ୍ରଚାର ପ୍ରସାର କରିବା ଆମ ଜୁହାର ପରିବାରର ମୂଳ ଲକ୍ଷ୍ୟ । ଏଥିପାଇଁ କରୋନା ମହାମାରୀ ବେଳେ ବି ଆମେ ଆମର ଲକ୍ଷ୍ୟରୁ ବିଚୁ୍ୟତ ହୋଇନଥିଲୁ ।
ଏହି ଭର୍ଚୁଆଲ୍ ସେଲିବ୍ରେସନ୍ ପାଇଁ ଆନନ୍ଦ ମେହେର, ସନ୍ଦୀପ୍ତ ପ୍ରଧାନ ସହାୟତା କରିଥିବା ବେଳେ ଶୋଭନ୍ ଦାସ, ସତ୍ୟଜିତ ଚଇନି, ପିତାମ୍ବର ପରିଛା ପ୍ରଫେସନାଲ୍ ଆର୍ଟିଷ୍ଟ ବା କଳାକାରମାନଙ୍କୁ ଏହି କାର୍ଯ୍ୟକ୍ରମରେ ଯୋଗଦେବା ପାଇଁ ସାହାଯ୍ୟ କରିଥିଲେ ।
ବିଶ୍ୱଜିତ ପ୍ରଧାନ, ଗଣେଶ ମେହେର, ମୋହିତ ମିଶ୍ର ପ୍ରମୁଖ ନବୀନ କଳାକାରମାନଙ୍କୁ ଯୋଗାଯୋଗ କରି ଏହି କାର୍ଯ୍ୟକ୍ରମରେ ଯୋଗ ଦେବାକୁ ଉତ୍ସାହିତ କରିଥିଲେ ।
ସବୁଠାରୁ ଆକର୍ଷଣୀୟ କଥା, ଏହି କାର୍ଯ୍ୟକ୍ରମ ପାଇଁ ସାରା ବିଶ୍ୱର ବିଭିନ୍ନ ସ୍ଥାନର ସମ୍ବଲପୁରୀ ଭାଇ ଭଉଣୀମାନଙ୍କୁ ଏକଜୁଟ୍ କରି ସେମାନଙ୍କ ଠାରୁ ନୂଆଖାଇ ଭେଟଘାଟ ପାଇଁ ଅଭିବାଦନ ଭିଡିଓ ମଗାଇଥିଲୁ ।
ନେଦରଲାଣ୍ଡ, ୟୁଏସଏ, ୟୁକେ, ଅଷ୍ଟ୍ରେଲିଆ, ଫିଜି, ଦୁବାଇ, ମସ୍କୋ, ମାଲେସିଆ ଭଳି ବିଶ୍ୱର ବିଭିନ୍ନ ସ୍ଥାନରେ ରହୁଥିବା ସମ୍ବଲପୁରୀ ଲୋକମାନେ ଏହି କାର୍ଯ୍ୟକ୍ରମରେ ଯୋଗ ଦେଇଥିଲେ ।
ଏହି କାର୍ଯ୍ୟକ୍ରମର ଲାଇଭ୍ ଫେସବୁକ୍ ଓ ୟୁଟୁ୍ୟବରେ ଛଡ଼ାଯାଇଥିବା ବେଳେ ଏହାକୁ ସବୁ ସ୍ଥାନରେ ଜନସାଧାରଣ ପ୍ରଶଂସା କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
